Δεύτερη Κεραία

Η Δεύτερη Κεραία/ Κεραία δευτέρου επιπέδου είναι η κεραία που βρίσκεται ανάμεσα από τις υπόλοιπες κορυφές. Φέρει το όνομα Αλ Μαμπσούτ ( ο δεύτερος, ο *ενδιάμεσος*).

Βρίσκεται σε ένα από τα πιο μαγευτικά σημεία του βουνού, κάτω από το κέντρο του Μακριού Δρόμου. Γεωγραφικά, ανήκει στο *Λιοπύρι* και συνορεύει με τις *Κάτω Μελιές*. Εμφανίσθηκε στα Χρονικά του Βουνού #6 Ανάμεσα στα Δάση, στο Λιοπύρι, και περιεγράφη σαν την τρομακτική περιοχή όπου τα δαιμονισμένα σκυλιά αναστήθηκαν από τους τάφους. Ανεφέρθη επίσης τιμητικώς ενδιάμεσα στη σειρά.

Κατά τη μεγάλη επιστροφή του 2020 στις περιοχές του βουνού, η Δεύτερη Κεραία ανεγνωρίσθη επισήμως ως μέρος των Κάτω Μελιών, μαζί με ολόκληρο το λοφίσκο που τον περιβάλλει.

## Ανακάλυψη και Περιγραφή

   Η Δεύτερη Κεραία κατεκτήθη και ανεκαλύφθη από τους Βουόριορς James Kingston και Sotiri Anni την Παρασκευή, 4 Απριλίου του 2014, αργά την εσπέρα. Έπειτα από μια αρκετά επικίνδυνη ανάβαση στο βραχώδες ανάγλυφο σχεδόν ανύπαρκτων δρόμων, οι Βουόριορς έφθασαν το κεντρικό σκέλος του δρόμου της Δεύτερης Κεραίας και το Σταθμό Εποπτείας Φάσματος. Ο σταθμός ο ίδιος περικυκλώνεται από σύρμα και επιδεικνύει σήματα κινδύνου εξαιτίας της υψηλής τάσης και του ρεύματος. Περικυκλωμένη από όμορφο πευκοδάσος, η Κεραία αποτελεί ένα ιδιαίτερο κομμάτι τεχνολογίας στη Φύση. Προς τα δεξιά της και πέρα στο βουνό, μπορεί κανείς να εντοπίση το Κοιμητήριο της Λήθης. Η Δεύτερη Κεραία χρωστά μέρος της φήμης του στο ότι αποτελεί την τελευταία στάση πριν το δρόμοι προς τις Τελικές Κεραίες/ Κεραίες τρίτου επιπέδου.

## Ξέφωτο

       Μια γραφικότατη, ολοκαίνουρια τοποθεσία ωνομάσθη Ξέφωτο, ευρισκόμενη στο μέσο των Κάτω Μελιών, λίγα μέτρα μακριά στο δρόμο από τη Δεύτερη Κεραία. Το ηλιοβασίλεμα αποκτά πληθώρα οπαλιοειδών χρωμάτων στην κορυφή, και φήμες λένε πως αλλόκοτα τελετουργικά πιθανώς να λαμβάνουν χώρα κατά το Σύθαμπο.

Το Ξέφωτο εμφανίσθηκε επίσης στα Χρονικά του Βουνού #6 Ανάμεσα στα Δάση, στο Λιοπύρι, όπου η αλεπού Eli αντιμετώπισε τους *δαίμονες,* μοχθηρά πνεύματα που στοίχειωναν τα ψοφίμια σκυλιών. Σύμφωνα με το χρονικό, το μέρος δημιουργήθηκε αφότου ο Eli κατέστρεψε το τοτέμ των πνευμάτων, παίρνοντας μαζί του τα κυπαρίσσια που φύτρωναν στο σημείο και αφήνοντας πίσω του το άδειο αλσύλλιο.

## Ο Βυθός και η παρεξήγηση με τις Πίσω Μελιές

Κατά το πλήθος τω εκδρομών στο Βουνό στην περίοδο της πανδημίας του Κορωνοϊού στις αρχές του 2020, μια εκτεταμένη σειρά τοποθεσιών πίσω από το Λιοπύρι ήρχισε να ανακαλύπτεται συστηματικά από τους Βουόριορς, κάτι που φυσικά δημιούργησε το ερώτημα του πώς θα ονομάζονταν οι περιοχές. Ο Βουόριορ James Kingston πήρε την απόφαση να προσθέσει σωρεία μικρότερων τοποθεσιών στον κορμό της τοποθεσίας Κάτω Μελιές, οι οποίες περιλαμβάνουν το λόφο της Δεύτερης Κεραίας και ό,τι το περιβάλλει. Πέρα από το λοφίσκο και προς τα αριστερά, παρ'όλα αυτά, μια τεράστια χαράδρα αποκαλύπτει κατάφυτες κλιτύς και πυκνή βλάστηση στις κοιλάδες, ως το τελευταίο σύνορο της μεσαίας περιοχής του βουνού και του λόφου των τελικών κεραιών. Η κοιλάδα είναι προσιτή μέσω ενός απότομου κατήφορου ο οποίος ξεκινά πίσω από το Κοιμητήριο της Λήθης, και αποκαλείται Ο Βυθισμένος Δρόμος. Ο δρόμος αυτός τελικά επεκτείνεται προς πληθώρα χωματοδρόμων, που με τη σειρά τους αποκαλούνται Τα Βυθισμένα Μονοπάτια, που είτε οδηγούν μέσω του Δηλητηριασμένου Δρόμου στις απαγορευμένες περιοχές των Σκοποβολείων στο Στρατόπεδο είτε προς τις Άνω Μελιές και τα σύνορα των σπασμένων μονοπατιών στα δεξιά. Εάν κανείς ακολουθήσει τα τελευταία, μπορεί να ανακαλύψει το ξέφωτο που βρίσκεται κοντά στο κέντρο του λόφου των Τελικών Κεραιών, αποκαλούμενο Άνω Μπαλκόνι ( αποκαλύπτοντας πως το Ξέφωτο είναι, αντίστοιχα, το Κάτω Μπαλκόμι), μαζί με ποικιλία Σπασμένων Μονοπατιών που εχρησιμοποιούντο ασυναίσθητα από τον Βουόριορ James Kingston και τον φίλο και εξερευνητή Γεώργιο Στρουμπή πίσω στο 2016 για να φθάσουν τη Μοναχική Κεραία. Όλες αυτές οι περιοχές έπρεπε να ανήκουν στις Άνω Μελιές, εφόσον ευρέθησαν κοντά στο ύψος του Υπερφώτου, μιας σειράς ξεφώτων που εκτείνεται πάνω από το Κοιμητήριο της Λήθης και τη Δεύτερη Κεραία, μέρη που ήδη ανήκουν στην περιοχή αυτή. Αυτό πρακτικά σημαίνει πως οι Άνω Μελιές εξηρευνήθησαν και χαρτογραφήθηκαν για πρώτη φορά μετά από πάμπολλες σκιώδεις αναφορές τους κατά Τα Χρονικά του Βουνού, εκτεινόμενες από το Άνω Μπαλκόνι και τις πέτρες του Άλκαριτζ, δια μέσω των σπασμένων μονοπατιών πίσω από τη Δεύτερη Κεραία, μέσω του Υπερφώτου και τέλος καταλήγοντας στην Οδό του Υπερφώτου και της Πέρδικας προς την πασίγνωστη Κορυφή της Πέρδικας. Οι υπόλοιπες τοποθεσίες ανήκουν στο Βυθό, την προαναφερθείσα κοιλάδα, περιλαμβάνοντας τις πλαγιές με τα θυμάρια και το Ευκαλυπτόδασος στα τέλη του Βυθισμένου Δρόμου ανήκει στη Δεύτερη Κεραία, και άρα στις Κάτω Μελιές.

Το ανεπίσημο όνομα Πίσω Μελιές χρησιμοποιείται ευφημιστικά από το Βουόριορ James Kingston για να προσπεράσει τα εμπόδια ονομασίας που βρίσκονται στις λεπτομέρειες των συνόρων με τις περιοχές των Άνω Μελιών.